                       ОКОНЧАТЕЛЕН ДОКЛАД

                                                       от Йордан Андонов
                 за резултатите от извършената проверка в Сдружение „Театераутор”

Въз основа на Заповед № РД09-127/05.02.2020 г. на заместник-министъра на културата Румен Димитров, издадена на основание чл. 5, ал. 2 от Устройствения правилник на Министерство на културата и във връзка с правомощията по контрол върху дейността на организациите за колективно управление на права, вписани в регистъра, воден в Министерство на културата съгл. чл. 94г от Закона за авторското право и сродните му права (ЗАПСП) е направена проверка в Сдружение на авторите на сценични произведения за управление на авторски права „Театераутор” (по-нататък наричано „сдружението“ или „дружеството“).
Извършването на проверката е възложено на Йордан Андонов, държавен експерт в Дирекция „Авторско право и сродните му права“.
Проверката е инициирана след констатирана липса (Констативен протокол от 30.01.2020 г.) на голяма част от задължителната за публикуване на  интернет страницата на Сдружение „Театераутор“ (https://teautor.com) информация, изискуема съгл. чл. 94у и чл. 94у1 от ЗАПСП, както следва:
1. Липсва пълен и актуален списък на членовете на изборните органи за управление и надзор и представляващите ги лица на дружеството, изискуем съгл. чл. 94у, ал. 1, т. 4 от ЗАПСП
,
,
,
.
2. Липсва списък на членовете на дружеството, изискуем съгл. чл. 94у, ал. 1, т. 10 от ЗАПСП.

3. Липсва списък на договорите за взаимно представителство и споразуменията за представителство, както и наименованията на организациите, с които са сключени, изискуем съгл. чл. 94у, ал. 1, т. 8 от ЗАПСП.

4. Липсват публикувани годишни отчети за дейността на дружеството за 2017 г. и 2018 г., изискуеми съгл. чл. 94у1, ал. 1 от ЗАПСП
.

5. Липсват имената на чуждестранните правоносители в списъка с носителите на права, за които има разпределени и непотърсени възнаграждения, изискуем съгл. чл. 94у, ал. 1, т. 12 от ЗАПСП.
Отделно от гореописаното, с писмо Рег. № 65-00-33/16.01.2020 г. Сатиричен театър „Алеко Константинов“ е уведомил Министерство на културата, че при писмена кореспонденция между театъра и френски правоносител за директно уреждане на авторските права на Франсис Вебер – автор на пиесата „Вечеря за тъпаци“
, играна на сцената на театъра без прекъсване от 2003 г. досега, e установено, че всички извършвани плащания към „Театераутор“ по договори между театъра и дружеството, сключвани и валидни в периода 2003-2018 г., по които „Театераутор“ е поемало ангажименти за уреждане (и заплащане) на авторските права за публичното представяне на пиесата на сцената на театъра, не са били изпълнявани, респ. редовно превежданите суми от театъра към „Театераутор“ не са били изплащани на френското авторско дружество SACD (Société des Auteurs et Compositeurs Dramatiques), представляващо автора. По данни от театъра
, цитирани в писмото до министерството, общият размер на преведените суми от театъра по издадени фактури от „Театераутор“ в периода януари 2004 г. – януари 2019 г. и отнасящи се до авторските права на Франсис Вебер за посочената постановка, възлиза на 105 096.94 лева, с вкл. ДДС
.
Във връзка с посочените по-горе данни за извършени нарушения на ЗАПСП и неизпълнение по сключени от сдружение „Театераутор“ договори с ползватели, на 06.02.2020 г. на дружеството е връчено Предписание (с копие от Заповед № РД 09-127/05.02.2020 г.), в което се иска в срок до 13.02.2020 г. на проверяващия да бъдат предоставени следните документи и материали:
· Заверен актуален списък на членовете на дружеството.
· Заверен актуален списък на договорите за взаимно представителство и споразуменията за представителство, както и наименованията на организациите, с които са сключени.
· Заверено копие на годишен отчет за дейността на дружеството за 2018 г.
· Заверен списък с имената на чуждестранните правоносители, за които има разпределени и непотърсени възнаграждения в периода 2014-2019 г.
· Заверени копия на годишните информационни отчети, получавани в „Театераутор“ от БНР и БНТ през периода 2014-2019 г., вкл. имената на авторите с подлежащи на разпределение и изплащане възнаграждения.
· Заверен актуален списък на членовете на изборните органи за управление и надзор на дружеството и представляващите ги лица.
· Заверен списък на договорите между „Театераутор“ и български сценични институти по поети задължения от „Театераутор“ за сключване на договори с чуждестранни дружества/агенции за придобиване на права за публично изпълнение върху чуждестранни драматични произведения (пиеси, преработки на литуратурни, кинематографични и др. творби), заедно с относимите документи, доказващи изпълнението на поетите финансови ангажименти по договорите на „Театераутор“ с чуждестранните дружества/агенции в периода 2009-2019 г..
В посочения срок „Театераутор“ е предоставило следните от искани документи:

· Заверен актуален списък на членовете на дружеството.
· Заверен актуален списък на договорите за взаимно представителство и споразуменията за представителство, както и наименованията на организациите, с които са сключени.
· Заверено копие на годишен отчет за дейността на дружеството за 2018 г.

· Заверен списък с имената на чуждестранните правоносители, за които има разпределени и непотърсени възнаграждения в периода 2014-2019 г.
         
· Копия на годишните информационни отчети, получавани в „Театераутор“ от БНТ и БНР през периода 2015-2018/2019 г., вкл. имената на авторите с подлежащи на разпределение и изплащане възнаграждения
.
· Заверен актуален списък на членовете на изборните органи за управление и надзор на дружеството и представляващите ги лица.
· Заверен списък на договорите между „Театераутор“ и български сценични институти по поети задължения от „Театераутор“ за сключване на договори с чуждестранни дружества/агенции за придобиване на права за публично изпълнение върху чуждестранни драматични произведения (пиеси, преработки на литуратурни, кинематографични и др. творби), заедно с относимите документи, доказващи изпълнението на поетите финансови ангажименти по договорите на „Театераутор“ с чуждестранните дружества/агенции (в периода 2010-2019 г.). Списъкът включва 78 договора с театри и други институти, поставяли на сцена чуждестранни сценични произведения (пиеси), за които „Театераутор“ е поело ангажименти към ползвателите за уреждане на авторските права със съответните чуждестранни правоносители.
В посочения срок „Театераутор“ не е предоставило следната поискана информация и/или документи:
· Заверен актуален списък на членовете на изборните органи за управление и надзор на дружеството и представляващите ги лица
.
· Копия на годишните информационни отчети от БНР и БНТ за 2014 г., както и отчетът от БНР за 2019 г., с имената на авторите с подлежащи на разпределение и изплащане възнаграждения (дадено е обяснение, че годишните отчети за предшестващата година БНР предоставя на „Театераутор“ през първото тримесечие на текущата година и към средата на м. февруари 2020 г. отчетът за 2019 г. не е получен в дружеството).
· Заверен списък на договорите между „Театераутор“ и български сценични институти, сключени  през 2009 г., с поети задължения от „Театераутор“ за договаряне с чуждестранни дружества/агенции за придобиване на права за публично изпълнение върху чуждестранни драматични произведения (пиеси, преработки на литуратурни, кинематографични и др. творби).
· Относимите документи, доказващи изпълнението на поетите финансови ангажименти по договорите на „Театераутор“ с чуждестранните дружества/агенции в периода 2009-2019 г.

След преглед на получените на 17.02.2020 г. документи и на съдържащата се в тях информация, на „Театераутор“ е връчено второ Предписание, в което е поискано в срок до 20.02.2020 г. на проверяващия да бъде предоставен отговор на въпроси, вкл. да му бъдат предоставени копия от допълнителни документи и материали както следва:
· Извършвани ли са преводи на суми, разпределени за чуждестранни автори, към някое от 20-те сродни на „Театераутор“ чуждестранни дружества в периода 2014-2019 г. Ако да, кога, към кои дружества, за кои автори и за какъв вид използване на техни произведения.
· Има ли пропуснати чуждестранни автори, освен посочените 22-ма в справката с разпределени, но непотърсени възнаграждения, актуална към 31.01.2020 г. Ако има, кои са те?
· Да се предоставят относимите документи (банкови бордера и др.), доказващи изпълнение (извършени банкови транзакции) по поети финансови ангажименти по договори между „Театераутор“ и български сценични институти (ползватели), посочени в Таблица, предоставена на „Театераутор“
 и отнасящи се до уреждане на авторски права за публично изпълнение върху конкретно посочени произведения (пиеси) на чуждестранни автори, като в случай на неизпълнение или частично изпълнение на поетите ангажименти от „Театеаутор“ във връзка с горното, да се посочат причините (обективни, субективни) за неплащането/частичното плащане на съответната сума към правоносителя/агента за всеки конкретен случай. 
	Дата на договора между ТА и  ползвател
	Автор
	Произведение
	Ползвател 
	Сума, изплатена от ползвател по договор с ТА
	Чужде-странен правоно-сител, с когото ТА е сключил договор
	Сума, изплатена от ТА по договор с чуждестранен правоносител

	22.06.2010 г.
	Крофт/Лойд
	Ало, ало
	Театър Възраждане
	
	
	

	03.02.2010 г. 
	Пол Зиндел
	Звезди и перуки 
	Сатиричен театър
	
	
	

	01.10.2012 г.
	Тери Джонсън
	Истерия
	Сатиричен театър
	
	
	

	03.10.2012 г. 
	Тим Фирт
	Календарни момичета
	Сатиричен театър
	
	
	

	10.02.2013 г. 
	Ерик Богосян 
	Предградие 
	ДТ Плевен
	
	
	

	10.11.2011 г.

19.10.2010 г.
	Алън Ейкбърн 
	Големите пари 
	ДТ Ямбол

ДТ Ловеч
	
	
	

	01.11.2011 г. 
	Майкъл Фрейн 
	Тишина моля, шум зад кулисите 
	ДТ Пловдив
	
	
	

	01.11.2011 г.
	Самюел Бекет
	В очакване на Годо
	ДТ Пловдив
	
	
	

	01.05.2010 г. 
	Дарио Фо
	Отворена брачна двойка 
	Т 199
	
	
	

	09.04.2010 г. 
	Хуан Майорга 
	Облогът на Паскал
	Т 199
	
	
	

	03.02.2010 г.

23.03.2011 г.
	Нийл Саймън 
	Боси в парка 
	ДТ Сълза и смях 
ДТ Стара Загора
	
	
	

	12.03.2010 г. 
	Робер Тома
	Сдружени убийци 
	ДТ Ямбол
	
	
	

	10.12.2014 г. 
	Дарио Фо
	Три и половина 
	НБУ
	
	
	

	10.12.2014 г.
	Дарио Фо, Франка Раме
	Секс без захар
	ДТ Пловдив
	
	
	

	13.05.2015 г. 
	Пол Зиндел
	Влиянието на гама лъчите върху лунните невени
	ЦНОКД-АЛОС
	
	
	

	25.05.2011 г.
	Фердинанд Брукнер
	Заболяване на младостта
	НАТФИЗ
	
	
	

	12.02.2011 г.
	Луиджи Лунари 
	Наситено червено на прага на смъртта 
	ДТ Стара Загора
	
	
	

	
	Партик Марбър

	Отблизо 
	Театър Възраждане
	
	
	

	
	Виктор Ляпин

	Господа, другари, пичове и дами
	ДТ Търговище
	
	
	

	игран и от 2009 г. до 2013 г.
	Майкъл
 Фрейн
	Още веднъж отзад
	Сатиричен театър
	
	
	


В посочения нов срок – 20.02.2020 г., „Театераутор“ е предоставило следните документи:
· Коригиран вариант на предоставения на 13.02.2020 г. заверен (непълен) списък на чуждестранни автори с разпределени, но непотърсени възнаграждения (в новия вариант на списъка броят на тези автори е нарастнал от 22 на 174).
·  Коригиран вариант на предоставения на 13.02.2020 г. и несъответстващ на ЗАПСП годишен отчет да дейността на „Театераутор“ през 2018 г. 
· Банково бордеро от 19.02.2020 г. за извършено допълнително плащане към френското дружество SACD в размер на 5100 евро – касаещ доуреждането на авторските права на Франсис Вебер („Вечеря за тъпаци“)
.
· Попълнени (частично) последни три колони в Таблицата, включващи данни за:
· сумите, изплатени от ползвателите (сценични институти) по договори с „Театераутор“, възлагащи му посредничество при уреждането на авторски права с чуждестранни правоносители;
· чуждестранните правоносители, с които „Театераутор“ е сключвало договори в изпълнение на ангажиментите си към местните ползватели (сценични институти);
· сумите, изплатени от „Театераутор“ към чуждестранни правоносители по договори за уреждане на авторски права с местни ползватели.
                          Данните в последните три колони в Таблицата
                                    са попълнени (или пропуснати) от „Театераутор“
	Дата на договора между ТА и  ползвател
	Автор
	Произведение
	Ползвател 
	Сума, изплатена от ползвател по договор с ТА
	Чуждестранен правоно-сител, с когото ТА е сключил договор
	Сума, изплатена от ТА по договор с чуждестранен правоносител

	22.06.2010 г.
	Крофт/

Лойд
	Ало, ало
	Театър Възраждане
	14 323.10 лв.
	Блек Фламинго Пъблишинг (агенцията е българска)
	7200 лв.

	03.02.2010 г. 
	Пол Зиндел
	Звезди и перуки 
	Сатиричен театър
	1217.7 лв.
	
	не

	01.10.2012 г.
	Тери Джонсън
	Истерия
	Сатиричен театър
	1500 лири, аванс
(Според театъра, сумата е 1650 англ. лири или 4022.70 лв., без ДДС)
	The Agency London Ltd.
	платено

	03.10.2012 г. 
	Тим Фирт
	Календарни момичета
	Сатиричен театър
	9945.81 лв.

(Според театъра, сумата е 10 397.98 лв., без ДДС)
	Alan Brodie Representation Ltd.
	платено
б.м.Последното плащане е извършено на 20.02.2020 г.

	10.02.2013 г. 
	Ерик Богосян 
	Предградие 
	ДТ Плевен
	1460.60 лв.
	
	не

	10.11.2011 г.

19.10.2010 г.
	Алън Ейкбърн 
	Големите пари 
	ДТ Ямбол

ДТ Ловеч
	1084.35 лв.

822.72 лв.
	Samuel French
	платено
б.м. Плащането е извършено на 20.02.2020 г.

	01.11.2011 г. 
	Майкъл Фрейн 
	Тишина моля, шум зад кулисите 
	ДТ Пловдив
	2155.65 лв.
	
	не

	01.11.2011 г.
	Самюел Бекет
	В очакване на Годо
	ДТ Пловдив
	360.29 лв. 
	
	не

	01.05.2010 г. 
	Дарио Фо
	Отворена брачна двойка 
	Т 199
	6288.22 лв.
	SIAE
	6035.23 лв.

	09.04.2010 г. 
	Хуан Майорга 
	Облогът на Паскал
	Т 199
	1959 лв.
	
	не

	03.02.2010 г.

23.03.2011 г.
	Нийл Саймън 
	Боси в парка 
	ДТ Сълза и смях 
ДТ Стара Загора
	9238.90 лв.

617.69 лв.
	William Morris Endeavor Entertainment
	6738.50 лв.

	12.03.2010 г. 
	Робер Тома
	Сдружени убийци 
	ДТ Ямбол
	
	
	не

	10.12.2014 г. 
	Дарио Фо
	Три и половина 
	НБУ
	50.51 лв.
	
	не

	10.12.2014 г.
	Дарио Фо, Франка Раме
	Секс без захар
	ДТ Пловдив
	358.60 лв.
	
	не

	13.05.2015 г. 
	Пол Зиндел
	Влиянието на гама лъчите върху лунните невени
	ЦНОКД-АЛОС
	935.55
	
	не

	25.05.2011 г.
	Фердинанд Брукнер
	Заболяване на младостта
	НАТФИЗ
	101.54 лв.
	
	не

	12.02.2011 г.
	Луиджи Лунари 
	Наситено червено на прага на смъртта 
	ДТ Стара Загора
	285.50 лв.
	SIAE
	платено

	
	Партик Марбър
	Отблизо 
	Театър Възраждане
	2938.18 лв.
	Judy Daish Ltd.
	платено 
б.м. Плащането е извършено на 20.02.2020 г.

	
	Виктор Ляпин
	Господа, другари, пичове и дами
	ДТ Търговище
	1526.17 лв.
	РАО
	1256.63 лв.

	Спектакълът е игран и от  2009 г. до 2013 г.
	Майкъл Фрейн
	Още веднъж отзад
	Сатиричен театър
	22 284.61 лв.

(Според театъра, сумата е 30 116.50 лв., без ДДС)
	
	7953.85 лв.


В посочения срок „Театераутор“ не е предоставило следната поискана информация/документи:

· Пълен списък на онези от 20-те сродни на „Театераутор“ чуждестранни дружества, към които в периода 2014-2019 г. „Театераутор“ е извършвало преводи на суми за използвани авторски произведения, с посочване имената на авторите и на вида използване:

            а) драматизации, излъчени  по БНР и БНТ - предмет на колективно управление на правата
            б) представяне пред публика (постановки на сценични институти) – предмет на двустранни договори между „Театераутор“ и местни ползватели.
На 20.02.2020 г. при преглед на място на получените документи и на съдържащата се в тях информация, на „Театераутор“ е предписано в срок до 02.03.2020 г. на проверяващия да бъде предоставена следната информация и документи:

· Копия от платежните документи, удостоверяващи извършени или наредени плащания според данните, попълнени от „Театераутор“ в последните три колони от Таблицата (не по-късно от 01.03.2020 г.);
· Списък с имената на всички чуждестранни правоносители с разпределени, но непотърсени възнаграждения, натрупани по индивидуалните им партиди, когато полагащата се сума за автор надхвърля 100 лева.
В посочения срок „Театераутор“ е предоставило следните документи:
· Придружително писмо от 02.03.2020 г., в което се дават пояснения за  предоставените и непредоставените от поисканите документи, както следва:

· Платежни документи за удостоверяване на извършени в периода на проверката първи плащания към авторите на пиесите, респ. към представляващите ги агенции, както следва:

· „Отблизо“ от Патрик Марбър (Театър Възраждане) – плащане към „Judy Daish Associates Ltd.“ на 999.12 англ. лири на 20.02.2020 г. (еквивалентни на 2374.41 лв.);
· „Истерия“ от Тери Джонсън (Сатиричен театър) – плащане към „The Agency London Ltd.“ на 1500 англ. лири на 20.02.2020 г. (еквивалентни на 3705.45 лв.);
· „Звезди и перуки“ от Пол Зиндел (Сатиричен театър) и „Влиянието на гама-лъчите върху лунните невени“ от Пол Зиндел (ЦНДОК-АЛОС) - плащане към „William Morris Endeavour Entertainment“ на 2507.27 щат. долара на 26.02.2020 г. (еквивалентни на 4513.09 лв.);
· „Големите пари“ от Алън Ейкбърн (ДТ Ямбол, ДТ Ловеч) – плащане към „Samuel French“ на 1244.40 англ. лири на 20.02.2020 г. (еквивалентни на 2957.32 лв.);
· „Шум зад кулисите“ (ДТ Пловдив) и „Още веднъж отзад“ (Сатиричен театър) от Майкъл Фрейн – плащане към „United Agents LLP“ на 18 228.72 англ. лири на 21.02.2020 г. (еквивалентни на 42 801.03 лв.);
· „Секс без захар“
 (ДТ Пловдив) от Дарио Фо и Франка Раме – плащане към „Societe Italiana degli Autori et Editori“ (SIAE) на 20.02.2020 г.
· „Три и половина“
 (НБУ) от Дарио Фо - плащане към „Societe Italiana degli Autori et Editori“ (SIAE) на 20.02.2020 г.

· Платежни документи за удостоверяване на извършено старо плащане, без последващото дължимо доплащане, за уреждане на авторските права за пиесата „Ало, ало“ от Крофт/Лойд (Театър Възраждане) – първо и второ плащане към българската агенцията-посредник „Блек Фламинго Пъблишинг“ ООД (5547.70 лв. на 30.07.2015 г. и 1364.18 лв. на 14.12.2015 г.,  или общо 6911.78 лв.)
. За остатъка от подлежащата на изплащане сума (7411.22 лв.) в Придружителното писмо от 02.03.2020 г. на „Театераутор“ се посочва, че дружеството се опитва да влезе във връзка с „Блек Фламинго пъблишинг“ ООД за доплащането
.
· Платежни документи за удостоверяване на извършени плащания (цялостни или частични) за уреждане на авторските права преди началото на проверката за 6 от постановките, както следва:

· „Господа, другари, пичове и дами“ от Виктор Ляпин (ДТ Търговище) – плащане към РАО на 1256.63 лв. на 15.02.2011 г.
· „Наситено червено на прага на смъртта“ от Луиджи Лунари (ДТ Стара Загора) – плащане към „Societe Italiana degli Autori et Editori“ (SIAE) на 417.48 лв. на 04.10.2013 г.
· „Боси в парка“ от Нийл Саймън (ДТ„Сълза и смях“ и ДТ Стара Загора) – плащане към  „William Morris Endeavor Entertainment“ на 10 683.21 щат. долара на 11.11.2010 г. (еквивалент на 15 174 лв.);

· „Отворена брачна двойка“ от Дарио Фо (Театър 199) - плащане към „Societe Italiana degli Autori et Editori“ (SIAE) на дължими авторски възнаграждения за Дарио Фо за още пет негови пиеси, общо в размер на 18 049.62 лв. на 04.10.2013 г.
· „Календарни момичета“ от Тим Фърт (Сатиричен театър) – две плащания към „Alan Brodie Representation Ltd“ -  на 2000 англ. лири на 11.10.2010 г. (еквивалент на 4521.80 лв.) и  на 2000 англ. лири (еквивалент на 4622.60 лв. на 25.11.2011 г.), общо 4000 англ. лири или 9144.40 лв.

· Списък с имената на 65 чуждестранни автори с разпределени, но непотърсени (неизплатени) суми в размер над 100 лева за всеки. Авторите в списъка са основно от САЩ (21), Великобритания (13), Германия (6), Швеция (3), Унгария (3), Австрия  (2), Хърватия (2) т.е. граждани на държави със сродни дружества, с които „Театераутор“ няма договори за представителство. Общият размер на неизплатените суми към тези автори е 91 621.52 лв., като сред тях има автори с дължими суми над 2000 лв. (Харолд Пинтър – 2828.89 лв., Съмърсет Моам – 2820.31 лв., Тенеси Уилямс – 4074.66 лв., Бърнард Шоу – 3047.69 лв., Мартин Макдона – 2474.87 лв.). С най-големи по размер неизплатени суми са американецът Ерик Богосян  - 48 209.43 лв.
, хърватският автор Мате Матишич – 16 483.60 лв. и английският тандем  Лойд/Крофт – 8690.52 лв.). Седем сред останалите автори са с неизплатени суми между 1000 и 2000 лв. (Андрю Лоид Уебър, Артър Милър, Артър Нюфилд, Ингмар Бергман, Лукас Берфус, Самюел Бекет и Фердинанд Брукнер).
· 6 бр. списъци  с имена на автори, граждани на държави, с дружества/агенции, с които „Театераутор“ е заявило, че има договори за представителство (SIAE – Италия, SGAE - Испания, SACD - Франция, РАО – Русия и ZAIKS - Полша). Шестият списък е с автори от Чешката република, но в заверения списък на актуални договори със сродни дружества, предоставен по-рано от „Театераутор“ във връзка с проверката, чешкото дружество „DILIA“ не фигурира. По тези списъци „Театераутор“ признава за неизплатени авторски възнаграждения към 06.02.2020 г. в размер на общо 94 502.76 лв., разпределени както следва:
· към 23 автори от Франция – 31 850.35 лв.
· към 16 автори от Русия – 16 096.63 лв.
· към 9 автори от Испания – 30 553.81 лв.
· към 8 автори от  Полша – 5134.40 лв.
· към 11 автори от Чехия – 9676.16 лв.
· към 6 автори от Италия – 1191.41 евро (2330.19 лв.)

Сред авторите от шестте списъка с най-висок размер на неизплатените възнаграждения са испанците Жорди Галсеран - 21 703.93 лв. и Сантяго Монкада – 5463.36 лв., руснакът Оскар Фелцман – 11 604.34 лв., французите Жан Ануи – 4968.24 лв., Марк Камолети – 4789.21 лв., Лорка Масин – 4090.28 лв. и Ясмина Реза – 3307.97 лв., полякинята Йоанна Овшанко – 3495.29 лв. Единадесет от останалите автори от шестте списъка са с неизплатени възнаграждения между 1000 и 3000 лв.: Хуан Майорга, Франсис Вебер, Морис Метерлинк, Робер Тома, Жозиан Баласко, Славомир Мрожек, Мирослав Вилдман, Зденек Подскалски, Милада Машатова, Вацлав Хавел и Милан Павлик.
В Придружителното писмо на „Театераутор“ от 02.03.2020 г. се заявява, че  за френските, руските и испанските автори се чака потвърждение за сметките, съответно от SACD, SGAE и РАО, за да бъдат изплатени припадащите им се и посочени по-горе суми. За част от авторите, граждани на държави, с които „Театераутор“ няма договори за представителство или контакти с представлящите ги агенти, „Театераутор“ заявява, че е установило или предстои да установи такива контакти, след което на потвърдени сметки ще бъдат изплатени дължимите авторски възнаграждения.
Междувременно, с писма Рег. № 65-00-33/21.02.2020 г. и Рег. № 65-00-33/24.02.2020 г. Сатиричен театър „Алеко Константинов“ е предоставил на Министерство на културата свои официални данни за размера на сумите, изплатени към „Театераутор“ по пет от договорите, сключени от театъра с дружеството за уреждане на авторски права с чуждестранни правоносители („Звезди и перуки“, „Истерия“, „Календарни момичета“, „Още веднъж отзад“ и „Air Tango“).
Три от договорите (за пиесите „Звезди и перуки“, „Истерия“ и „Календарни момичета“) са включени в предоставения от „Театераутор“ заверен списък със 78 договора с местни ползватели. Данни за изпълнението на договора за четвъртата от пиесите - „Още веднъж отзад“, който липсва в списъка на „Театераутор“ със 78 договора, са поискани от проверяващия допълнително.
В писмо Рег. № 65-00-33/24.02.2020 г. театърът посочва и за пета пиеса, договаряна с „Театераутор“ („Air Tango“, с автор Марк Камолети), която дружеството е пропуснало да посочи в списъка със 78 договора (договорът за „Air Tango“ попада в изследвания период 2009-2019 г., премиерата е в края на 2009 г.). Плащанията от Сатиричния театър към „Театераутор“ по този договор са в размер на общо 15 117.30 лв. без ДДС, като сумите са превеждани на регулярни тримесечни вноски между м.септември 2010 г. и м.юли 2014 г. За изплащането на суми за авторски права за тази пиеса към чуждестранния правоносител SACD (Societe des Auteurs et Compositeurs Dramatiques) „Театераутор“ не е предоставяло информация при проверката (иначе авторът Марк Камолети фигурира в един от предоставените списъци от „Театераутор“ на проверяващия с разпределени, но неизплатени авторски възнаграждения в размер на 4789.21 лв).
По отношение на поисканите на 20.02.2020 г. информация и документи, в указания срок „Театераутор“ не е предоставило следната поискана информация/документи:

· Платежни документи, удостоверяващи извършване на каквото и да е плащане за уреждане на авторските права на: Самюел Бекет („В очакване на Годо“), Ерик Богосян („Предградие“), Хуан Майорга („Облогът на Паскал“), Робер Тома („Сдружени убийци“) и Фердинанд Брукнер („Заболяване на младостта“). В писмото се пояснява се, че поради прекъснати контакти през годините, в момента се правят опити за установяване на такива с чуждестранни агенции, представляващи някои от авторите; за други автори се очаква потвърждение за сметките, по които да се извършат преводи на дължими суми, и пр.
След анализ на предоставените документи и материали във връзка с проверката, фокусирана основно върху:

· изпълнението на задължителните законови изисквания по ЗАПСП от „Театераутор“ в качеството му на организация за колективно управление на права; и
· изпълнението на ангажиментите по договори, сключвани от „Театераутор“ в качеството му на посредник, с ползватели (сценични институти), свързани с  уреждането на авторски права на чуждестранни правоносители, 
могат да бъдат направени следните ЗАКЛЮЧЕНИЯ: 
I. По отношение на колективното управление на права от „Театераутор“
Сдружение „Театераутор“ е допускало системни нарушения на ЗАПСП като в продължение на години не е изпълнявало предвидените в закона задължения на организация за колективно управление на авторски права, в т.ч. като на поддържаната от сдружението собствена интернет страница не е публикувало изискуемата от закона и своевременно актуализирана информация, включваща:

· списък на членовете на дружеството;
· списък на договорите за взаимно представителство и споразуменията за представителство, както и наименованията на организациите, с които са сключени
;
· годишни отчети за дейността на дружеството
;
· списък с имената на авторите с разпределени, но непотърсени възнаграждения
;
· списък на членовете на изборните органи за управление и надзор на дружеството и представляващите ги лица.
Коригираният вариант на предоставения Списък на чуждестранни автори с разпределени, но непотърсени (неизплатени) възнаграждения (по нататък Списъка), от 22-ма в първоначално подадения списък, впоследствие включва имената на 174-ма автори, като при част от тях се касае за полагащи се възнаграждения, предмет на колективно управление на права (основно, за използвани произведения от БНР и БНТ), при  останалите автори – за възнаграждения от сценични постановки на техни пиеси от български ползватели (сценични институти).
Според Списъка, сред авторите с разпределени, но непотърсени (неизплатени) възнаграждения от колективно управление на права са и автори с над 10 (пъти) използвани произведения: Ингмар Бергман, Джани Родари, Тери Джоунс, Пиер Грипари, Андре Мороа, Луиджи Малерба, Труман Капоти, Алекзандър Алън Милн, основно при постановки на радиотеатъра в БНР, както и в телевизионния театър на БНТ (Джоузеф Кесерлинг - „Арсеник и стара дантела“, Артър Милър - „Смъртта на търговския пътник“, Ричард Неш - „Човекът, който донесе дъжд“). Сборът от сумите, изплатени от БНТ на „Театераутор“ за трите последни постановки на телевизионния театър, излъчени през 2015 г и 2018 г., е 5735.50 лв., като делът на възнаграждението на авторите Джоузеф Кесерлинг, Артър Милър и Ричард Неш, според Правилата на „Театераутор“ за разпределение на събираните възнаграждения, е 50 % от цялата сума, т.е. 2867.75 лв. Според заверения списък на авторите с разпределени, но неизплатени възнаграждения за суми над 100 лв., предоставен от „Театераутор“, сборът от дължимите суми към тримата автори е 2554.50 лв.
При сравняване на имената на авторите от Списъка с тези, включени в предоставените отчети на БНР за периода 2015-2018 г., се установява, че не малко автори с използвани произведения от БНР и с непогасени авторски права не фигурират в Списъка. Сред тях са: Херман Хесе, Доналд Бисет, Ерик Кестнер, Греъм Грийн, Памела Травърс, Уилям Голдман, Стивън Кинг, Харпър Ли, Робърт Пен Уорън, Джералд Даръл, Камил Беднарж, Петер Турини, Шандор Фодор, Йежи Анджейевски, Селма Лагерльоф и др., някои с над 5-6 (пъти) използвани произведения (Доналд Бисет, Херман Хесе, Камил Беднарж).
При сравняване на имената на авторите от Списъка с тези, включени в предоставените отчети на БНТ за периода 2015-2019 г., се установява, че в Списъка липсват имената на автори с използвани произведения от БНТ и с непогасени авторски права (напр. Колин Хигинз - „Харолд и Мод“). Сумата, изплатени от БНТ на „Театераутор“ за постановката на телевизионния театър „Харолд и Мод“ е 1446.40 лв., като делът на възнаграждението на автора Колин Хигинс, според Правилата на „Театераутор“ за разпределение на събираните възнаграждения, е 50% от цялата сума, т.е. 723.20 лв.
От поисканата и предоставена от „Театераутор“ информация за извършвани преводи на суми, разпределени за чуждестранни автори, към което и да е от 20-те сродни на „Театераутор“ чуждестранни дружества в периода 2014-2019 г., касаещи колективно управляваните авторски права (БНР, БНТ) е видно, че такива преводи за този вид използване не са били извършвани и всички разпределяни суми за тези автори не са били изплащани като продължават да се съхраняват от „Театераутор“. От предоставените списъци на петте
 сродни чуждестрани дружества с подробна информация за дължими суми към автори техни членове, за които в Придружителното писмо „Театераутор“ се заявява, че подготвя извършване на плащания, е видно, че става дума за значителни по размер акумулирани и неизплатени суми, вкл. до края на проверката: към френското SACD - 31 850.35 лв., към испанското SGAE - 30 553.81 лв., към руското РАО - 16 096.63 лв., към чешкото DILIA - 9676.16 лв.,  към полското ZAIKS - 5134.40 лв. В сумите са включени разпределени възнаграждения както от колективно управление (БНР, БНТ), така и основно от права за публично представяне на защитени произведения на автори, граждани на Франция, Испания, Русия, Полша и Чехия.
Недоумение буди фактът, че в Списъка фигурират и имена на отдавна починали автори с погасени права, за които „Театераутор“ е посочило, че разпределя възнаграждения, вкл. от колективно управление на права: Френсис Скот Фицджералд (1896-1940, за драматизации от БНР по „Нежна е нощта“ и „Великият Гетсби“ в периода 2015-2018 г., общо 287.38 лв.), Бен Джонсън (1572-1637). Неясно е кому и дали биха се изплатили събраните суми (1872.88 лв.) за използвани произведения на Морис Метерлинг (1862-1949), чиито авторски права са погасени от началото на 2020 г.
II. По отношение на дейността на „Театераутор“ като посредник (агент) при договарянето на авторски права с чуждестранни правоносители

Сдружение „Театераутор“ е действало изключително недобросъвестно като в качеството му на посредник между български сценични институти и чуждестранни правоносители е сключвало договори с ползватели за отстъпване на авторски права, без в действителност да сключва такива с представителите на съответните чуждестранни правоносители или ако е сключвало договори, е изпълнявало задължението си по тях частично, превеждайки на чуждестранния правоносители само част от дължимата сума. При изпълнението на тази дейност сдружението е събирало и задържало значителни по размер парични средства, оставяйки ползвателите с впечатлението, че поставят съответните сценични произведения с уредени авторски права.
С оглед на по-голямата експедитивност при изготвяне на заключението за резултатите от проверката в тази й част, от „Театераутор“ е поискана подробна информация за изпълнението на ангажиментите на дружеството по отношение на част (19 от общо 78-те, обявени от сдружението) договори с местни ползватели (сценични институти), сключвани в периода 2009-2019 г., при които „Театераутор“ участва в качеството му на посредник по уреждането на авторските права с чуждестранни правоносители (за 2009 г. „Театераутор“ не е предоставило исканата информация).
Налице е основание да се смята, че посоченият от „Театераутор“ брой (78) на договорите не отразява реалното количество на всички сключени за периода 2010-2019 г., предвид установени няколко „пропуснати“ в списъка договори за сценични постановки от същия период, за уреждането на авторските права за които „Театераутор“ е действало като посредник. В частност, в списъка не присъстват заглавията „Отблизо“ (автор Патрик Марбър, Театър Възраждане), „Господа, другари, пичове и дами“ (автор Виктор Ляпин, ДТ Търговище) и „Air Tango“
 (автор Марк Камолети, Сатиричен театър), информация за които е поискана допълнително.
От данните, предоставени в попълнената от „Театераутор“ таблица, както и от представените впоследствие като доказателства платежни документи за извършени плащания към чуждестранни правоносители, е видно, че до началото на проверката – 06.02.2020 г. от общо 22 (19 + 3-те допълнително включени от проверяващия) договора на „Театераутор“ с местни ползватели/театри, за които при проверката са поискани конкретни данни за извършени плащания от „Театераутор“ към чуждестраните правоносители, е установено следното:
1. По 14 от договорите няма данни „Театераутор“ да е установявало контакти с правоносители (автори/ представляващи ги агенции), респ. да е сключвало договори с тях. Това са пиесите „Предградие“ „Звезди и перуки“ „Тишина моля, шум зад кулисите“ „Сдружени убийци“, „Секс без захар“, „Истерия“, „Отблизо“, „В очакване на Годо“, „Облогът на Паскал“, „Влиянието на гама лъчите върху лунните невени“, „Три и половина“, „Големите пари“ (ДТ Ямбол),  „Големите пари“ (ДТ Ловеч), „Заболяване на младостта“. Договорите за тези пиеси, сключвани от „Театераутор“ с местни ползватели, са от периода 03.02.2010 г. - 13.05.2015 г., като сценичните спектакли, поставяни по посочените пиеси, отдавна са отпаднали от репертоарните афиши на съответните театри.

2. По 5 от договорите „Театераутор“ е извършвало частични плащания към чуждестранните правоносители (в някои случаи в размери - доста по-ниски от сумите,  постъпили в „Театераутор“ от  ползвателите/театрите). Това е констатирано по отношение на постановките „Ало, ало“ (платени от театъра 14 323.10 лв., изплатени към правоносителя  6911.78 лв.), „Още веднъж отзад“ (платени от театъра 30 116.50 лв., без ДДС, според попълнените от „Театераутор“ данни в таблицата театърът е платил 22 284.61 лв., като към правоносителя са изплатени 7953.85 лв.)
, „Боси в парка“ (ДТ „Сълза и смях“) и „Боси в парка“ (ДТ Стара Загора) -  за  последните два спектакъла двата театъра са платили на „Театераутор“ общо 9856.59 лв., като от тях на правоносителя дружеството е изплатило 6738.50 лв.)
, „Господа, другари, пичове и дами“ (платени от театъра 1526.17 лв., изплатени към правоносителя  1256.63 лв.).
3. Извършвани плащания в почти пълен размер към чуждестранните правоносители (спрямо постъпленията, получавани в „Театераутор“ от ползвателите/театрите) са налице при 3 от договорите: „Календарни момичета“, „Наситено червено на прага на смъртта“ и „Отворена брачна двойка“. 
От горепосоченото е видно, че по 2/3 от договорите, сключвани от „Театераутор“ с местни ползватели, избрани да бъдат проверени по-обстойно на случаен принцип, до началото на проверката – 06.02.2020 г. не са осъществявани плащания към чуждестранните правоносители, като за част от тях вероятно не са били сключвани никакви договори с правоносители. Само по 3 от сключените договори в периода преди започването на проверката са извършени плащания към чуждестранните автори в почти пълния размер на дължимите суми.
От допълнително подадeната от „Театераутор“ информация, включваща списъци с разпределени, но неизплатени възнаграждения към чуждестранни автори в размер над 100 лв., е видно, че над половината от имената на авторите от тези списъци присъстват и в списъка с непроверените обстойно 59 договора на „Театераутор“ с местни ползватели/театри (от общо 78 договора), сключвани между 2010 и 2017 г. Сред тях са: Ерик Богосян („Секс, наркотици и рокендрол“, Театър Българска армия) Мартин Макдона („Кралицата на красотата“, Театър Възраждане), Жорди Галсеран („Канкун“, ДТ Пловдив, МГД „Зад канала“) Мате Матишич („Умирай лесно“, Театър 199), Габор Георге („Извънредно странният случай в експреса“, Театър Казанлък; „Секс таблетка – секс на екс“, ДТ Стара Загора, Музикален театър; „Секс таблетка“, ДМТ Велико Търново), Мирослав Вилдман („Спящата красавица“, Театър Бургас), Григорий Горин („Най-истинският“, Театър Враца), Жолт Пожгай („Лизелоте и месец май“), Павел Вашичек („Вълшебният цилиндър“, Театър Враца), Йожен Йонеско („Конструкция за освободеното въображение“ Театър Русе), Зденек Подскалски („Очаквано е младо маце“, ДТ Враца), Сантяго Монкада („Методът Гронхолм“, ДТ Габрово), Хуан Майорга („Момчето от последния чин“, ДТ Бургас), Йоанна Овсянко („Тирамису“, МГД „Зад канала“) Ким Мешков („Слънчогледчето“ КТ Варна), Майо Рома („Следобедни игри“, ДТ Стара Загора, „Монтфиз арт груп“ ЕООД), Лукас Белфус („Сексуални неврози на нашите родители“, Театър Възраждане), Бернар Мари Колтес („Роберто Зуко“, НАТФИЗ), Манлио Сантанели („Рехина мадре“, Театър 199), Фернандо Арабал („Архитектът и императорът на Асирия“, ДТ Бургас), Артър Нюфилд („Един Джаксън в повече“ ДТ Ловеч), Лорка Масин („Зобра Гъркът“, Театър София), Милада Машатова („Принцесите и змеят“, СКТ) и др.
Горното позволява да се допусне, че съотношението изплатени/неизплатени авторски възнаграждения, установено при детайлно проверените 22 (19 + 3) договора на „Театераутор“ с ползватели/театри, е валидно и при останалите 59 договора, във връзка с които не е правено задълбочено проучване. Предвид установените значителни по размер неизплащани, изплащани частично или със сериозно закъснение суми, неправомерно задържани от дружеството в продължение на години по 22-та проверени договора, с оглед изясняване на пълната картина във връзка с изпълняването на поетите от Театераутор ангажименти, е уместно извършането на обстойна допълнителна проверка и по останалите 59 договора, сключени с ползватели в периода 2010-2017 г. (плюс „пропуснатата“ от „Театераутор“ 2009 г.), които не са детайлно изследвани за извършвани/неизвършвани плащания към чуждестранни правоносители
.
В обобщение на изложеното по-горе: 

Към 26.01.2020 г. „Театераутор“ декларира разпределени, но неизплатени възнаграждения към чуждестранни правоносители (автори) в размер на не по-малко от 321 628.40 лв.
След тази дата и в периода на проверката „Театераутор“ е извършило дължими плащания към чуждестранни автори (респ. към представляващите ги агенции/дружества) в размер на 135 504.12 лв., като следва:
1. 39 278.79 евро, еквивалентни на 76 822.63 лв. - към френското дружество  SACD за авторските права на Франсис Вебер за „Още веднъж отзад“ (Сатиричен театър) – две плащания от 27.01.2020 г. и от 19.02.2020 г.
2. 18 228.72 англ. лири, еквивалентни на 42 801.03 лв. - към „United Agents LLP“ за авторските права на Майкъл Фрейн за „Шум зад кулисите“ (ДТ Пловдив) и „Още веднъж отзад“ (Сатиричен театър) – плащане от  21.02.2020 г. 
3. 2507.27 щат. долара, еквивалентни на 4513.09 лв. - към „William Morris Endeavour Entertainment“ за авторските права на Пол Зиндел за „Звезди и перуки“ (Сатиричен театър) и „Влиянието на гама-лъчите върху лунните невени“  (ЦНДОК-АЛОС) - плащане на 26.02.2020 г.
4. 1500 англ. лири, еквивалентни на 3705.45 лв. - към „The Agency London Ltd.“ за авторските права на Тери Джонсън за „Истерия“ (Сатиричен театър) – плащане на 20.02.2020 г.

5. 1244.40 англ. лири, еквивалентни на 2957.32 лв. - към „Samuel French“ за авторските права на Алън Ейкбърн за „Големите пари“  (ДТ Ямбол, ДТ Ловеч) - плащане на 20.02.2020 г.
6. 999.12 англ. лири, еквивалентни на 2374.41 лв. - към „Judy Daish Associates Ltd.“ за авторските права на Патрик Марбър за „Отблизо“ (Театър Възраждане) – плащане на 20.02.2020 г.
7. 1191.41 евро, еквивалентни на 2330.19 лв. - към италианското дружество SIAE, вкл. и за възнаграждения от колективно управлявани авторски права (БНР) на италианските автори Алесандро Барико, Луиджи Малерба и Джани Родари – плащане на 20.02.2020 г.
След приключването на проверката на 02.03.2020 г. „Театераутор“ е с оставащи задължения в размер на:

· не по-малко от 91 621.52 лв. към автори, граждани на държави, в които действат дружества/агенции, с които „Театераутор“ няма договори, вкл. такива за взаимно представителство.
· не по-малко от 94 502.76 лв. към автори, граждани на държави, в които действат дружества/агенции, с които „Театераутор“ има договори, вкл. такива за взаимно представителство.

В сумата от разпределените, но неизплатени към 26.01.2020 г. суми в общ размер на 321 628.40 лв. не са включени разпределени, но неизплатени авторски възнаграждения за автори от колективно управляваните права от „Театераутор“ (БНР, БНТ), които са пропуснати в списъците, предоставени от дружеството на проверяващия: Колин Хигинс „Харолд и Мод“ (723.20 лв.), Херман Хесе, Доналд Бисет, Ерик Кестнер, Греъм Грийн, Памела Травърс, Уилям Голдман, Стивън Кинг, Харпър Ли, Робърт Пен Уорън, Джералд Даръл, Камил Беднарж, Петер Турини, Шандор Фодор, Йежи Анджейевски, Селма Лагерльоф и др.
„Театераутор“ не е предоставило на проверяващия и поисканите от него писмени обяснения за конкретните причини (обективни, субективни) за неплащане/частично плащане на дължимите суми към чуждестранните правоносителите за всеки конкретен случай от 22-та договора, предмет на по-детаилната проверка. 
Извън предмета на проверката остава възможно изследване на обстоятелството доколко при извършваните плащания от сценичните институти по договорите с „Театераутор“ начисляваният  и заплащан от ползвателите ДДС, фактуриран от „Театераутор“, е бил своевременно превеждан от сдружението към НАП (предвид факта, че основната сума по фактурите не е изплащана изцяло или частично с години към правоносителите, за които е била предназначена).

С оглед на констатираните съществени нарушения на ЗАПСП, свързани както с колективното управление на права, така и с неизпълнението на условията по договорите, сключени между „Театераутор“ и сценичните институти, последното - довело до вторично нарушение на ЗАПСП (множество играни постановки без уредени авторски права, не по вина на ползвателите), необходимо е дейността на „Театераутор“ да бъде поставена под особен контрол от страна на Министерство на културата. Механизмът за осъществяването на такъв контрол следва да се изработи в най-кратък срок.

Настоящият окончателен доклад се връчва на директора и на председателя на управителния съвет на „Театераутор“ и ще бъде публикуван на интернет страницата на Министерство на културата съгласно чл.94щ, ал.8 от Закона за авторското право и сродните му права.

30.03.2020 г.                    

                                                                                                    Йордан Андонов
Съгласувано с:   Мехти Меликов

                               Директор АПСП ……….
� В отговор до Министерство на културата относно искана информация за дейността на „Театераутор“, с писмо Рег. № 62-00-1/26.06.2019 г. дружеството декларира, че „предстои да бъде свикано Общо събрание, на което се предвижда да бъдат направени промени в Устава и в състава на Управителния съвет, за което ще уведоми надлежно Отдел Авторско право към Министерство на културата“. Към настоящия момент такова събрание не е проведено.


� В отговор до Министерство на културата относно искана информация за дейността на „Театераутор“, с писмо Рег. № 65-00-33/24.01.2020 г. дружеството декларира, че Общото събрание „ще се състои на 13.03.2020 г. в Ретро кафене София от 10 ч. и според дневния ред ще се обсъждат промени в Устава, които се разработват в момента и ще се промени и допълни съставът на Управителния съвет“.


� В публикувания списък с членове на Управителния съвет фигурират имената единствено на председателя Петър Маринков и на заместника му Панчо Панчев, като последният е починал през м.октомври 2019 г. В този й вид информацията е налична от края на м. ноември 2018 г.


� Липсва публикуван списък на членове на Надзорния съвет.


� В отговор до Министерство на културата относно искана информация за дейността на „Театераутор“, с писмо Рег. № 62-00-1/26.06.2019 г. дружеството декларира, че „ще бъдат публикувани финансовите отчети за 2016 г. и 2017 г.“ без да бъде посочен срок. В отговор до Министерство на културата относно искана информация за дейността на „Театераутор“, с писмо Рег. № 62-00-1/26.06.2019 г. дружеството декларира, че „докладите за дейността на „Театераутор“ за 2018 г., и за 2016 и 2017 г. ще бъдат качени на страницата на дружеството“.


И в двата отговора до министерството не се посочва срок, в който годишните отчетни доклади ще бъдат публикувани.


�  Кореспонденцията е приложена към писмото на театъра за министерството.


� Към подробната справка за платените суми към „Театераутор“ е приложена и последната издадена фактура от „Театераутор“ по договора с театъра за плащане в размер на 4097.77 лв. (15.01.2019 г. ), както и платежното нареждане, удостоверяващо извършено плащане от театъра. 


� В становище на „Театераутор“ по казуса (Рег.№ 65-00-33/25.01.2020 г.) се посочва, че по първоначални изчисления на дружеството, отчисленията за автора до м. октомври 2016 г. по договора за „Вечеря за тъпаци“ възлизат на 66 847.88 лв., както и че ще бъде направена допълнителна справка. След като такава е направена, сумата, дължима към автора, е увеличена до 76 822.63 лв. В случаите, в които информацията за размера на плащанията от ползвателя (Сатиричен театър) към „Театераутор“ са засичани и от двата източника (театър/дружество), са констатирани разминавания в цифрите („Календарни момичета“, „Истерия“). В определени случаи тези разминавания са значителни („Още веднъж отзад“, „Вечеря за тъпаци“).


�   Поради непълноти и несъответствия на съдържанието на отчета с изискуемите по ЗАПСП параметри в него (съгл. Приложение № 2 към чл. 94у1, ал.2 от ЗАПСП), от „Театераутор“ е поискано отчетът за дейността на дружеството за 2018 г. да бъде преработен и предоставен отново. Напр. в първоначално предоставения отчет липсва всякаква финансова информация, касаеща годишните приходи от колективно управление на права, вкл. техните източници,  размера на административните разходи за издръжка на дружеството, информация за връзките на дружеството с други сродни на него дружества, и др.


� Предоставеният списък с имената на чуждестранните правоносители, за които има разпределени, но непотърсени възнаграждения в периода 2014-2019 г. включва общо 22 имена. При получаването на списъка проверяващият е обърнал внимание на крайно ограничения брой имена на тези правоносители, като е поискал списъкът да бъде допълнен с реалния брой на чуждестранните правоносители, за които има разпределени, но непотърсени възнаграждения за посочения период.  


� Предвид относително значителния обем на съдържащата се във файловете с отчетите информация, същите са предоставени по-късно същия ден по електронен път на служебния електронен адрес на проверяващия.


� Изтъкнато е, че предвид предстоящото Общо събрание на „Театераутор“, насрочено на 13.03.2020 г. , исканата информация не може да бъде предоставена.


�  Представено е само банково бордеро от 28.01.2020 г. за извършено в периода на проверката частично плащане към френското дружество SACD (Societe des Auteurs et Compsiteurs Dramatiques) в размер на 34 178.79 евро - за уреждане на авторските права на Франсис Вебер („Вечеря за тъпаци“).


� В Таблицата фигурират, избрани на случаен принцип, 19 от 78-те договора (около ¼), посочени в предоставения от „Театераутор“ заверен списък с всички договори между „Театераутор“ и български сценични институти с поети задължения от дружеството да договори с чуждестранни дружества/агенции придобиването на права за публично изпълнение на чуждестранни драматични произведения (пиеси) в периода 2010-2019 г. Допълнително, проверяващият е поискал данни за още три пиеси, поставяни от български театри, авторските права за които са договаряни чрез „Театераутор“. Две от тях („Отблизо“ и  „Господа, другари, пичове и дами“) са пропуснати в заверения списък от 78 заглавия, предоставен от „Музикаутор“, а за една („Още веднъж отзад“) „Театераутор“ е сключил договор с театъра-ползвател преди 2009 г., като спектакълът е игран в изследвания период (2009-2013 г.).


� Данни за този договор на „Театераутор“ с театъра-ползвател, уреждащ авторските права, липсват в предоставената справка от дружеството.


� Данни за договора на „Театераутор“, уреждащ авторските права, липсват в предоставената справка от дружеството.


� Данни за договора на „Театераутор“, уреждащ авторските права, липсват в предоставената справка от дружеството.


� Така изплатената с многогодишно закъснение сума от „Театераутор“ към SACD за уреждане на авторските права на Франсис Вебер („Вечеря за тъпаци“) възлиза общо на 39 278.79 евро, еквивалентни на 76 822.63 лв. Размерът на сумите, заплащани от Сатиричен театър „Алеко Константинов“ на „Театераутор“ по договорите за „Вечеря за тъпаци“, след приспадане на включения ДДС, възлиза на 90 114.12 лв. Тоест, удържаната от „Театераутор“ посредническа комисиона по тези договори с театъра е 15%, при обичайно удържани от дружеството за подобна услуга 10%.


� Пиесата е поставяна в края на 2014 г. от ДТ Пловдив и не попада в общото плащане за шест пиеси на Дарио Фо към SIAE от 04.10.2013 г. 


� Пиесата е поставяна в края на 2014 г. от НБУ и не попада в общото плащане за шест пиеси на Дарио Фо към SIAE от 04.10.2013 г


� В Таблицата „Театераутор“ е посочило като изплатени към „Блек Фламинго Пъблишинг“ ООД 7200 лв.!?


� Опити за влизане във връзка с българско юридическо лице с многостранна дейност, вкл. книгоиздаване, изглежда странно като аргумент за отлагано с години дължимо плащане към автор.


� С Ерик Богосян „Театераутор“ твърди, че срещало сериозен проблем да поднови контактите си, тъй като авторът на отговарял на е-мейлите, а дружеството нямало информация за представялващата го агенция в момента.


� на 20.02.2020 г. т„Театераутор“ е направило плащане към SIAE по най-малката от дължимите суми към сродно дружество.


� Сред 20-те сродни на „Театераутор“ чуждестранни дружества, с които българското е посочило, че има договори за взаимно представителство, фигурират няколко от екзотични държави  (Южна Африка, Уругвай, Аржентина, Португалия), както и от близо половината бивши съветски републики (Армения, Беларус, Казахстан, Латвия, Литва, Украйна). Произведения на автори, граждани на изброените държави, са изключително рядко използвани от БНР и БНТ (в предоставените годишни отчети от двете медии за периода 2015-2918/19 няма нито един). В същото време, „Театераутор“ няма нито един сключен договор със сродно дружество от англоезични (Великобритания, САЩ) и немскоезични (Германия, Австрия) страни, вкл. и от страни като Швеция (Ингмар Бергман – 1969.70 лв., Астрид Линдгрен – 407.60 лв., Пер-Улоф Енквист – 124 лв., Селма Лагерльоф и др.), автори от които са сред най-многобройните в списъка с разпределени, но неизплащани възнаграждения.


� Според последния публикуван годишен отчет за 2018 г. размерът на сумите, удържани за административна издръжка на „Театераутор“ от дейността колективно управление на права, е съответно 20% - за постъпленията от БНР (22 211.25 лв.  от общо 88 845 лв.) и 25% - за постъпленията от БНТ (7545.17 лв. от общо 30 180.70 лв.). Сумите представляват най-високият процент удръжка от този вид дейност сред останалите организации за колективно управление на права у нас („Филмаутор“ удържа 10%, ПРОФОН и „Музикаутор“ – между 16 и 17%).


� В този списък, за първи път публикуван на интернет страницата на „Театераутор“ през м. април 2018 г. след предишна проверка на Министерство на културата в дружеството, никога не са били включвани имена на чуждестранни автори.


� На 20.02.2020 г., в периода на проверката, „Театераутор“ е изплатило най-малката по размер сума от 1191.41 евро (2330.19 лв.) към едно от сродните му чуждестранни дружества (италианското SIAE), дължима за възнаграждения, вкл. от колективно управлявани права (БНР) за авторите Алесандро Барико, Луиджи Малерба, Джани Родари, Дарио Фо и Франка Раме). 





� По договора за „Air Tango“ в периода м.септември 2010 г. – м.юли 2014 г. Сатиричният театър е превел на „Театераутор“ общо 15 117.30 лв., без ДДС. В Таблицата липсва информация за  извършвани плащания от „Театераутор“ за авторските права на Марк Камолети за тази пиеса към френското дружество SACD, представляващо автора.


� Договорът на „Театераутор“ със Сатиричния театър за пиесата „Още веднъж отзад“ е отпреди 2009 г.  


� От представената разпечатка за извършено плащане на 11.11.2010 г. от „Театераутор“ към агенцията „William Morris Endeavor Entertainment“, представляваща автора Нийл Саймън, е видно, че е изплатена сума в размер на 10 683.21 щат. (долара 15 174 лв., по курса на деня), но от приложеното нареждане за превод не е ясно за кои пиеси за Саймън е плащането. В списъка със 78 договора, сключвани от „Театераутор“ с театри за уреждане правата на чуждестранни автори, е посочен и друг договор от 01.02.2010 г. за пиеса на Саймън - „Глупаци“ (ДТ Русе), за който не е искана подробна информация от проверяващия. Освен това, в друго бордеро -  от 26.02.2020 г. за платени 2507 щат. долара (4513 лв., по курса на деня) към агенцията „William Morris Endeavor Entertainment“, представляваща авторите Пол Зиндел и Нийл Саймън, не става ясно дали това плащане покрива, освен дължимите 2152 лв. за двете пиеси на Зиндел („Звезди и перуки“ и „Влиянието на гама лъчите върху лунните невени“), също и недоплатените 3118.50 лв. (9238.90 лв. + 617.69 лв. – 6738.50 лв. = 3118.50 лв.) за правата на Нийл Саймън („Боси в парка“, ДТ „Сълза и смях“ и ДТ Стара Загора ), според данните от Таблицата, попълнени от „Театераутор“.


� Извън предмета на проверката е дали при извършваните плащания от ползватели (сценични институти) към „Театераутор“ начисляваният ДДС по издадаваните от „Театераутор“ фактури, заплащан от ползвателите, е бил своевременно превеждан от „Театераутор“ към НАП (предвид факта, че основната сума по тези фактури не е била изплащана с години, изцяло или частично, към правоносителите, за които е била предназначена). 

